Tom Wilson

Thomas Wilson (sündinud 29. märtsil 1994 Torontos) on Kanada jäähokimängija, kes mängib NHL-i klubis Washington Capitals ründajana paremäärel.

2012. aastal valis Capitals ta endale NHL-i draftis 16. valikuna. Enne seda oli ta mänginud kolm hooaega Ontario Hockey League'i klubis Plymouth Whalers.

NHL-is tegi ta debüüdi 10. mail 2013 Stanley karikavõistluse idakonverentsi veerandfinaali viiendas mängus New York Rangersi vastu. Enne seda kui ta jõudis 5. novembril 2013 mängus New York Islandersi vastu lüüa oma esimese värava NHL-is, jõudis ta kuu aega varem Calgary Flamesi mängija Lance Boumaga osaleda oma esimeses kakluses NHL-is.

2018. aastal aitas ta Capitalsil esimest korda klubi ajaloos võita Stanley karika.

2018. aasta juunis pikendas ta Capitalsiga lepingut kuue aasta võrra."Capitals Re-sign Tom Wilson". NHL.com. 27.8.2018. Vaadatud 23.11.2018 Hooajal 2021/22 tegi Wilson NHL-is seni oma resultatiivseima hooaja (24+28). 2022. aastal valiti Wilson NHL-i tähtede mängule.

30. novembril 2023 tegi ta mängus Anaheim Ducksi vastu. mis oli tema 700. mäng NHL-is, oma esimese kübaratriki NHL-is."Tom Wilson Nets Hat Trick In Milestone Game, Capitals Power Play & Offense Bust Out In Close Win Over Ducks". thehockeynews.com. 1.12.2023. Vaadatud 3.12.2023

Wilsoni mängustiil on agressiivne, mida on sageli nimetatud ka mustaks; ta on vähemalt neljal korral saanud mängukeelu teistele mängijatele pähe tehtud löökide eest. Hooaja 2018–2019 hooajaeelses mängus sai ta vastasmängija löömise eest 20 mängulise võistluskeelu, mis vähendati lõpuks 14 mänguliseks."Capitals forward Tom Wilson's 20-game suspension reduced to 14 - Sportsnet.ca". Sportsnet.ca. Associated Press. 13.11.2018. Vaadatud 23.11.2018 Hooajal 2020/21 oli Wilson NHL-is enim karistusminuteid saanud mängija (96).https://www.eliteprospects.com/player/98663/tom-wilson (vaadatud 3.12.2023)

 Viited 

 Välislingid 
 Tom Wilson NHL.com lehel
 Tom Wilson hockeydb.com lehel

Kategooria:Kanada jäähokimängijad
Kategooria:Washington Capitalsi mängijad
Kategooria:Sündinud 1994